The Last of Us Part II

The Last of Us Part II er hrollvekju- og spennuleikur hannaður af Naughty Dog fyrir PlayStation 4. Leikurinn er framhald af The Last of Us sem kom út árið 2013 fyrir PlayStation 3. Leikurinn kom út 19. júní 2020. Upphaflega átti leikurinn að koma út þann 29. maí 2020 en var frestað vegna kórónuveirufaraldursins.

Í leiknum spilar maður sem Ellie í staðinn fyrir Joel og þarf maður að lifa af í Bandaríkjunum eftir hrun vestrænnar menningar vegna pöddusveppafaraldursins. Sem Ellie þarf maður að berjast bæði við sýkt og venjulegt mannfólk þegar hún leggur af stað í hefndarferð til Seattle.

 Söguþráður 
Sagan gerist fjórum árum eftir fyrsta leikinn þar sem Ellie (Ashley Johnson) og Joel (Troy Baker) hafa fundið nýtt líf hjá Tommy, bróður Joels, í Jackson. Ellie kynnist nýjum vinum, þar á meðal Dinu (Shannon Woodworth) sem hún hefur ástarsamband við. 

Einn dag þegar Joel og Tommy eru í eftirlitsferð um Jackson, eru þeir handsamaðir af skæruliðahópi frá Seattle að nafni Washington Liberation Front (WLF). Einn meðlimurinn, Abby (Laura Bailey), á eitthvað ógert með Joel og pyntir hann. Ellie reynir að koma þeim til bjargar en er handsömuð og neyðist að horfa upp á Abby berja Joel til dauða með golfkylfu. Hópurinn þyrmir Ellie og Tommy og heldur af stað heim til Seattle. 

Nokkrum dögum seinna ákveður Ellie að halda til Seattle til að drepa alla WLF-meðlimina sem áttu aðild að morði Joels. Dina fer með henni og saman reyna þær að fá allt voðafólkið til svara fyrir gjörðir sínar hvað sem það kostar.

 Leikarar og hlutverk 

(Þess má geta að allir leikararnir eru bæði radd- og hreyfiföngunarleikarar)

 Ashley Johnson sem Ellie

 Troy Baker sem Joel

 Laura Bailey sem Abby

 Shannon Woodworth sem Dina

 Jeffrey Pierce sem Tommy

 Stephen Chang sem Jesse

 Ashley Scott sem Maria

 Patrick Fugit sem Owen

 Ashly Burch sem Mel

 Victoria Grace sem Yara

 Ian Alexander sem Lev

 Alejandro Edda sem Manny

 Chelsea Tavares sem Nora

 Chase Austin sem Jordan

 Jeffrey Wright sem Isaac

 Emily Swallow sem Emily

 Tenglar 
 Opinber leikur vefsíða (á ensku)
 Opinber síða leikjaframleiðandans (á ensku)
 The Last of Us Part II á IMDB (á ensku)
 The Last of Us Part II á Metacritic (á ensku)
 The Last of Us Part II  á IGN (á ensku)
 The Last of Us Part II á GameSpot (á ensku)

Flokkur:Bandarískir tölvuleikir
Flokkur:Tölvuleikir í stafrófsröð
Flokkur:Sony Computer Entertainment leikir
Flokkur:Framhald af tölvuleikjum
Flokkur:PlayStation 4 leikir
Flokkur:Leikir eingöngu fyrir PlayStation 4
Flokkur:The Last of Us
Flokkur:Hóp- og einstaklingsleikir
Flokkur:Tölvuleikir með konum í aðalhlutverki